ಶಿರಾ, ಆರ್ ಆರ್ ನಗರ ಉಪಚುನಾವಣೆಯಲ್ಲಿ ಬಿಜೆಪಿ ಭರ್ಜರಿ ಜಯ ಬೆಂಗಳೂರು: ಶಿರಾ ಹಾಗೂ ಆರ್ ಆರ್ ನಗರದಲ್ಲಿ ನಡೆದ ಉಪಚುನಾವಣೆಯಲ್ಲಿ ಬಿಜೆಪಿ ಭರ್ಜರಿ ಗೆಲುವು ದಾಖಲಿಸಿಕೊಂಡಿದೆ. ಶಿರಾದಲ್ಲಿ ಬಿಜೆಪಿಯ ರಾಜೇಶ್ ಗೌಡ ಅವರು ಗೆಲುವು ದಾಖಲಿಸಿದರೆ, ಆರ್ ಆರ್ ನಗರದಲ್ಲಿ ಮುನಿರತ್ನ ಅವರು ಗೆಲುವು ದಾಖಲಿಸಿರುವರು. ರಾಜೇಶ್ ಗೌಡ ಅವರು ಶಿರಾದಲ್ಲಿ 74,522 ಮತಗಳನ್ನು ಪಡೆದು ಗೆಲುವು ಸಾಧಿಸಿದರು. ಕಾಂಗ್ರೆಸ್ ನ ಟಿ.ಬಿ.ಜಯಚಂದ್ರ 61,573 ಮತ ಹಾಗೂ ಜೆಡಿಎಸ್ ನ 35,982 ಮತಗಳನ್ನು ಪಡೆದರು. ರಾಜೇಶ್ ಗೌಡ 12,949 ಮತಗಳಿಂದ ಗೆಲುವು ದಾಖಲಿಸಿಕೊಂಡರು. ಆರ್ ಆರ್ ನಗರದಲ್ಲಿ ಮುನಿರತ್ನ ಅವರು 125734 ಮತಗಳನ್ನು ಪಡೆದು ಭರ್ಜರಿ ಗೆಲುವು ದಾಖಲಿಸಿದರು. ಕಾಂಗ್ರೆಸ್ ನ ಕುಸುಮಾ ಎಚ್ 67798 ಮತ ಮತ್ತು ಜೆಡಿಎಸ್ ನ ಕೃಷ್ಣಮೂರ್ತಿ ವಿ. ಅವರು 10251 ಮತಗಳನ್ನು ಗಳಿಸಿದರು.